สวัสดีค่ะพอดีมีอะไรกันกับเเฟนเเบบไม่ได้ใส่ถุงคะเเต่เเฟนทำยังไม่เสร็จเราก็ให้เอาออกก่อน พอตื่นเช้ามาเรามาซื้อยาคุมฉุกเฉินกินไว้เพราะกลัวท้อง ตอนเเรกเราก็ไม่ได้เครียดมากนะคะ เเต่พอช่วงที่จะใกล้เป็นเมน เราเครียดมากเพราะกลัวเมนไม่มากลัวท้องเราเครียดมากเลยคะนอนไม่ค่อยหลับ กินไม่ค่อยลง ปวดหัวมาก เวลาจะนอนก็คิดเเต่เรื่องนี้ทำให้กว่าจะหลับก็ดึกพอสมควรเลยคะ พอวันที่เมนจะต้องมาเมนก็ยังไม่มาเลยค่ะเลยอยากจะปรึกษาคุณว่ามีโอกาศที่จะท้องไหมค่ะ
สวัสดีค่ะ การมีเพศสัมพันธ์แม้จะเป็นการหลั่งนอกนั้น ถ้าไม่ได้ใส่ถุงยางอนามัยป้องกันเอาไว้ ยังมีโอกาสตั้งครรภ์ได้อยู่ประมาณ 4-20%ดังนั้นจึงเป็นภาวะที่มีข้อบ่งชี้การใช้ยาคุมฉุกเฉินตามไปภายใน 72 ชั่วโมงเพื่อลดโอกาสการตั้งครรภ์ค่ะ โดยยาคุมฉุกเฺฉินอาจทำให้มีเลือดออกผิดปกติทางช่องคลอด หรือประจำเดือนมาคลาดเคลื่อนไปได้ แต่สุดท้ายแล้วก็ควรจะมา ไม่เกิน 35 วันจากประจำเดือนรอบก่อนสามารถตรวจยืนยันการตั้งครรภ์ได้ตั้งแต่ก่อนประจำเดือนจะคลาดเคลื่อนค่ะ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามกำหนด ควรไปยืนยันผลที่รพ.และหาสาเหตุต่อไปการมีเพศสัมพันธ์ในครั้งต่อไปนั้น ควรใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน